
Okresný súd Vranov nad Topľou 11C/3/2026 8826200070 22. 04. 2026 JUDr. Andrea Zolotová ECLI:SK:OSVT:2026:8826200070.3
Uznesenie Okresný súd vo Vranove nad Topľou sudkyňou JUDr. Andreou Zolotovou v spore žalobcu: Všeobecná zdravotná poisťovňa, a.s., so sídlom Panónska cesta 2, 851 04 Bratislava - mestská časť Petržalka, IČO: 35 937 874 proti žalovanému: A. B. B., nar. XX.XX.XXXX, trvale bytom C. XXX/X, XXX XX D., t. č. XXXX E. E., F., G., XXXXX, H., o zaplatenie 406,95 eur s prísl., takto rozhodol: I. Konanie
z a s t a v u j e.
II. Stranám v konaní náhradu trov konania
n e p r i z n á v a.
odôvodnenie: 1.Žalobca sa podanou žalobou domáhal vydania rozsudku, ktorým by súd zaviazal žalovanú zaplatiť mu sumu 406,95 eur s prísl.. 2.Pred začatím pojednávania vo veci samej žalobca uviedol, že podanú žalobu berie v celom rozsahu späť a žiada konanie zastaviť. Dôvod späťvzatia žaloby bolo to, že nárok bol žalovanou uhradený 7.4.2026. Trovy konania žalobca nežiadal priznať. 3.Podľa ust. § 144 CSP žalobca môže vziať žalobu späť. 4.Podľa ust. § 145 CSP ak je žaloba vzatá späť celkom, súd konanie zastaví. 5.Podľa ust. § 146 ods. 1 CSP súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 6.Keďže žalobca vzal žalobu späť v celom rozsahu pred začatím pojednávania vo veci samej, tak ako je to vyššie uvedené, súd konanie podľa vyššie citovaného ustanovenia, tak ako je to uvedené vo výroku tohto uznesenia, zastavil. 7.Podľa ust. § 256 ods. 1 CSP, ak strana procesne zavinila zastavenie konania, súd prizná náhradu trov konania protistrane. 8. O trovách konania súd rozhodol tak, že stranám náhradu trov nepriznáva, nakoľko žalobca a ani žalovaná si ich neuplatnili, pričom žalobcovi žiadne trovy konania nevznikli, od platenia súdneho poplatku je zo zákona oslobodený. Žalovaná procesne zavinila zastavenie konania, uhradila žalovaný nárok po začatí konania, a preto nemá nárok na náhradu trov konania. 9.V tejto súvislosti súd považuje za potrebné poukázať aj na článok 17, kde je stanovený princíp hospodárnosti konania, ako aj postup súdu bez zbytočného a neprimeraného zaťažovania strán sporu.
Poučenie: Proti tomuto uzneseniu možno podať odvolanie písomne v lehote 15 dní odo dňa jeho doručenia na Okresnom súde vo Vranove nad Topľou v troch vyhotoveniach. V odvolaní sa popri všeobecných náležitostiach podania uvedie proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje na nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania.

